Piešťany

Piešťany (saksa keeles Pistyan, ungari keeles Pöstyén, poola keeles Pieszczany) on linn Slovakkias Trnava maakonnas, Piešťany ringkonna halduskeskus.

Piešťany on Slovakkia suurim ja tuntuim kuurortlinn.Piešťany - Slovakia's Biggest Health Spa Ensana Hotels. Vaadatud 17. septembril 2024

 Geograafiline asend 
Piešťany asub Váhi jõe ääres, maakonnakeskusest Trnavast ligikaudu 30 km põhjakirdes, Tšehhi piirist 31 km kaugusel. Linnast lõunas asub Sĺňava veehoidla.

 Ajalugu 
Asulat on esmamainitud 1113. aastal (Pescan). Kohalikud soojaveeallikad olid tuntud juba keskajal. Linnaks (oppidum) on Piešťanyt ürikutes nimetatud alates 16. sajandist. Kuurortlinnaks hakkas Piešťany kujunema 17. sajandil. Alates 1720. aastast oli Piešťany Erdödy aadliperekonna omanduses. Esimene sanatooriumihoone ehitati 1778. aastal. 1813. aasta augustis hävis osa linnast üleujutuses. 19. sajandil jätkus kuurordi kiire areng ja ehitati mitmeid sanatooriumihooneid.History of the spa Piešťany Spa Travel. Vaadatud 17. septembril 2024

 Rahvastik 

Slovakkia 2021. aasta rahvaloenduse andmetel oli Piešťany elanikest slovakke 90,13%, tšehhe 1,13%, ungarlasi 0,27%, venelasi 0,21%, ukrainlasi 0,18% ja vietnamlasi 0,13%.Number of population by ethnicity in the municipality Piešťany at 1. 1. 2021 Sčítanie obyvateľov, domov a bytov 2021. Vaadatud 17. septembril 2024

 Sõpruslinnad 
 Újbuda, Ungari
 Elat, Iisrael
 Hajdúnánás, Ungari
 Heinola, Soome
 Luhačovice, Tšehhi
 Poděbrady, Tšehhi
 Ustroń, Poola
 Varaždinske Toplice, Horvaatia

 Viited 

Kategooria:Slovakkia linnad
Kategooria:Trnava maakond